section_heading: Radnja
paragraph_text: Sam Baldwin je čikaški arhitekt koji, nakon što mu supruga Maggie umre od raka, odseli s 8-godišnjim sinom Jonahom u Seattle kako bi započeo novi život. Godinu i pol dana kasnije, na Badnju večer, Jonah nazove nacionalni radio i uvjeri svog bezvoljnog oca da ispriča voditeljici koliko mu nedostaje Maggie. Među stotinama žena čitave države koje su čule njegovu priču i slali pisma, novinarka Annie Reed, također dirnuta, napiše mu pismo da ju upozna na Empire State Buildingu na Valentinovo, potaknuta filmom Nešto za sjećanje, ali kako oklijeva poslati, njezina prijateljica i cimerica, urednica novina Becky, to učini umjesto nje i šalje je u Seattle.